****

**Sunsync™ 240 serien**

**Anvendelsesområde**

* Projektautomatik for mellemstore og store projekter
* 4 styrezoner pr. styrecentral
* Eksterne in- og output via Modbus TCP/IP
* Fjernadgang via WEB interface
* Ekstern serviceadgang via pre-installeret Teamviewer klient

**Standardbeskrivelse**

Solautomatik skal leveres med én vejrstation, som betjener alle 4 styrezoner.

Leveres komplet med styrecentral, sensorer og motorrelæer.

Aktuelle målinger for henholdsvis solintensitet, vindhastighed, temperatur, nedbør, samt sidst afgivne automatikkommando skal kunne aflæses på styrecentralen samt via web interface.

Grænseværdier og reaktionstider for automatiksignaler fra sol- og vindsensor skal kunne ændres zonevis via automatikkens display og web interface.

Automatikken skal indeholde en timerfunktion, som giver mulighed for flere daglige overstyringssignaler pr. zone. Det skal ligeledes være muligt via timerfunktionen at frakoble automatikken zonevis i udvalgte perioder. Timerfunktionen skal kunne skelne mellem ugedage og nationale helligdage.

Styringen skal indeholde en log over alle fejl og blokeringskommandoer.

Der skal leveres NC (normally closed) input for brandalarm. Ved alarm skal afskærmning køre op og blokere i SIKKERHEDS-position.

Mulighed for tilslutning af et lovpligtigt vinduespudsertryk pr. zone.

Levering af nødvendige principdiagrammer, CE komponenterklæringer samt indregulering af automatik inklusive.

**Beskrivelsen kan udbygges med disse tilvalg**

* Levering af vinduespudsertryk
* Levering af impulstryk for rum/facadevis betjening
* Levering af 1 - 2 ekstra vindsensorer
* Levering af 1 – 2 ekstra luxsensorer
* Levering af trådløse impulskontakter for rum/facadevis betjening. (Ingen kabling mellem motorrelæ og betjeningstryk)
* Der skal udføres projektspecifikke diagrammer



* Der skal udføres CE mærkning af det komplette anlæg
* Montage og tilslutning af komponenter og motorer inklusive kabling og tilslutning for betjeningstryk og buskabel. Det forudsættes, at anden entreprenør trækker 230 V udtag frem til motorrelæer og styrecentral

**Modbuskommunikation**

Følgende in- og output signaler skal kunne udveksles via Modbus TCP/IP:

Output:

* Fejl på styrecentral eller sensor
* Styring blokeret af brandalarm
* Styring blokeret via vinduespudsertryk (en adresse pr. zone)
* Aktuel position (en adresse pr. zone)
* Aktuel status manuel/auto/lås (en adresse pr zone)
* Aktuel vindhastighed (en adresse pr. sensor)
* Aktuel temperatur
* Aktuel nedbørsstatus
* Aktuelle luxmålinger (1 adresse pr. sensor)
* Grænseværdier overskredet (1 adresse pr. sensor pr. zone)

Input:

* Køre zone op/ned (en adresse pr. zone)
* Skift zone status manuel/status/lås (en adresse pr. zone
* Ændre grænseværdier og reaktionstider for solprogram (en adresse pr. zone pr. setværdi)